האוניברסיטה הטכנית דרזדן

האוניברסיטה הטכנית דרזדן (בגרמנית: Technische Universität Dresden; בראשי תיבות: TUD; לעיתים מוכרת כ-TU דרזדן, TU Dresden) היא אוניברסיטה ציבורית הממוקמת בדרזדן שבגרמניה אשר הוקמה בשנת 1828. האוניברסיטה הטכנית היא המוסד האקדמי הגדול בסקסוניה ואחת מן הגדולים בגרמניה, עם כ-32,000 סטודנטים. האוניברסיטה הטכנית דרזדן חברה ב-TU9 ובוועידת בתי הספר האירופיים לחינוך ומחקר הנדסי מתקדם. בנוסף על כך, TU דרזדן מקיימת שיתופי פעולה עם מוסדות אקדמיים רבים, ובהם אוניברסיטת בוסטון, אוניברסיטת ג'ורג'טאון ואוניברסיטת הרווארד. מבין האישים שקיבלו תואר דוקטור לשם כבוד מהמוסד, ניתן למנות את פרדיננד פון צפלין, קונראד צוזה, ואצלב האוול, וולטר קוהן וקופי אנאן. מבין אנשי הסגל הבולטים במוסד ניתן למנות את מריה רייכה וריכרד פון מיזס. היסטוריה שורשיה של האוניברסיטה נמצאים במכללה טכנית שהוקמה בשנת 1828, ובכך היא מהווה אחת המכללות הטכנולוגיות הוותיקות ביותר בגרמניה. המכללה הוקמה על מנת לענות על הצרכים החדשים שנוצרו בעקבות המהפכה התעשייתית. בסוף המאה ה-19 החלו לעסוק באוניברסיטה בנושאים שאינם טכניים בהכרח. לאחר איחוד גרמניה מחדש בשנת 1990 הוקמו פקולטות רבות, ובהן הפקולטה לטכנולוגיות מידע (1991), משפטים (1991), חינוך (1993) וכלכלה (1993). פקולטות לאוניברסיטה יש 17 פקולטות. כמעט כל הפקולטות ממוקמות בקמפוס הראשי מדרום למרכז העיר, למעט הפקולטה לרפואה שיש לה קמפוס משלה ליד נהר האלבה ממזרח למרכז העיר והמחלקה ליערנות בתראנדט . הפקולטה למתמטיקה הפקולטה לביולוגיה הפקולטה לכימיה הפקולטה לפיזיקה הפקולטה לפסיכולוגיה הפקולטה לאדריכלות הפקולטה להנדסה אזרחית הפקולטה למדעי המחשב הפקולטה להנדסת חשמל וטכנולוגיות מידע הפקולטה למדעי הסביבה הפקולטה להנדסת מכונות הפקולטה למדעי התחבורה הפקולטה למנהל עסקים וכלכלה הפקולטה לחינוך הפקולטה לשפות, ספרות ותרבות הפקולטה לפילוסופיה הפקולטה לרפואה דירוגים בין-לאומיים דירוג שאנגחאי - מקום 201–300 (2023) Times Higher Education - מקום 161= (2024) דירוג QS לאוניברסיטאות - מקום 246 (2024) קישורים חיצוניים אתר האינטרנט הרשמי של האוניברסיטה הטכנית דרזדן (בגרמנית) האוניברסיטה הטכנית דרזדן, ברשת החברתית פייסבוק האוניברסיטה הטכנית דרזדן, ברשת החברתית X (טוויטר) האוניברסיטה הטכנית דרזדן, ברשת החברתית אינסטגרם האוניברסיטה הטכנית דרזדן, סרטונים בערוץ היוטיוב